છેલ્લા ત્રીસેક માસમાં રફ હીરાના ભાવ 10-15 ટકા વધ્યા છે તેની સામે પૉલિશ્ડ હીરાના ભાવ પાંચ ટકા જેવાં ઘટયા છે. ડૉલર સામે રૂપિયો નબળાં પડયો હોવા છતાં હીરા ઉદ્યોગને તેનો ખાસ લાભ થયો નથી, કારણ કે રફ હીરાની આયાત મોંઘી બની છે. અમેરિકાના બજારમાં પણ નેચરલ કે લેબમાં બનેલા હીરાને હીરા જ ગણવામાં આવે છે અને ત્યાં તેની મોટી અસર જોવા મળી છે. 2017માં ભારતે અમેરિકામાં 8 અબજ ડૉલરના પૉલિશ્ડ હીરાની નિકાસ કરી હતી જે કુલ નિકાસ 40 ટકા ગણાય.